ZILELE MUZEULUI ŢĂRII CRIŞURILOR
EDIŢIA A XVII-A 
14 – 18 MAI 2013

14 MAI
	Ora 12.00
	Deschiderea oficială a evenimentului

Loc de desfăşurare: Sala albă a Muzeului Ţării Crişurilor (Palatul baroc, B-dul Dacia nr. 1-3)

	Ora 12.15
	Eveniment: Vernisaj expoziţie: Păpuşile „uitate” ale Trupei Arcadia. Vor fi expuse păpuşile care au fost create şi utilizate pentru spectacolele teatrului din anul 1950 încoace. Invitaţi la această întâlnire cu copilăria vor fi şi foşti mânuitori de păpuşi ai teatrului şi nu numai.

Loc de desfăşurare: Secţia de artă a Muzeului Ţării Crişurilor (Palatul baroc, B-dul Dacia nr. 1-3).

Organizatori: Muzeul Ţării Crişurilor, Teatrul „Regina Maria” - Trupa „Arcadia”, Consiliul Judeţean Bihor


15 MAI

	Orele 10.00 – 12.30
	Eveniment: Lansări de cărţi apărute în Editura Muzeul Ţării Crişurilor

Moderatori: Aurel Chiriac, Gabriel Moisa

	Orele 11.30 – 12.30
	Eveniment: Lansare de carte Cetatea Oradiei, de la începuturi până în secolul al XVII-lea,  Editura Muzeului Ţării Crişurilor, 2013. Autor: Doru Marta
Prezentare: prof.univ.dr. Sorin Şipoş 
Loc de desfăşurare: Muzeul Ţării Crişurilor (Palatul baroc, B-dul Dacia nr. 1-3)

Organizator: Muzeul Ţării Crişurilor


16 MAI

	Orele 18.00 – 23.00
	Eveniment: Vernisaj – Video Art Event, Ediţia a IV-a. Vor fi, apoi, prezentate filme video stând sub semnul conceptului ediţiei actuale Liquid image (Imagine lichidă), concept care se fundamentează pe noţiunea de fluiditate caracteristică mediului apei şi aplicabilă profilului imaginii artistice contemporane atât din perspectiva varietăţii mediilor de exprimare, cât şi din perspectiva raportării sale la o realitate tot mai dinamică (D. Gavrilaş).
Autorii filmelor video sunt artişti profesionişti, studenţi şi absolvenţi ai Facultăţilor de Arte Vizuale, selecţionaţi de organizatorii evenimentului.
Loc de desfăşurare: Moara Răsăritului (str. Miron Costin nr. 21)

Organizatori: Facultatea de Arte – Departamentul Arte Vizuale (Universitatea Oradea), Asociaţia Culturală Conflux, Visual Contact-Milano (Italia), Muzeul Ţării Crişurilor

	Orele 19.00
	Eveniment: Concert simfonic (B. Smetana, A. Dvořac) şi arii din opere semnate de G. Puccini, G. Verdi, G. Donizetti, V. Bellini, M. Anzoletti

Soliste: Andreea-Nicoleta Tudoroncea şi Erika Banadiman (Italia)

Dirijor: Constantin Adrian Grigore (România)

Loc de desfăşurare: Filarmonica de Stat „Enescu-Bartok” (Str. Moskovei nr.5)
Organizatori: Centrul Cultural Italian Oradea, Consulatul Onorific al României pentru Trentino – Alto Aldige (Italia), Muzeul Ţării Crişurilor, Filarmonica de Stat Oradea


17 MAI

	Orele 18.00 – 23.00
	Eveniment: Video Art Event – ziua a doua
Proiecţii de filme video stând sub semnul conceptului Liquid image

Loc de desfăşurare: Moara Răsăritului (str. Miron Costin nr. 21)

	Orele 21.00 – 22.30
	Eveniment: Concert extraordinar de muzică folk „Din gând în cânt”, susţinut de Doru Stănculescu, acompaniat de Sorin Minghiat la flaut.
Loc de desfăşurare. Hanul cu Noroc (str. M. Kogălniceanu nr.7)

Organizatori: Muzeul Ţării Crişurilor, Asociaţia „Prietenii Muzeului Ţării Crişurilor”, Hanul cu Noroc


18 MAI

ZIUA INTERNAŢIONALĂ A MUZEELOR

	Orele 12.00
	Eveniment: Vernisaj Expoziţie CHIENA - Jucării tradiţionale de lemn din Munţii Dolomiţi (Italia). Participă la vernisaj preşedinţii Provinciei Autonome Trentino-Alto Aldige (Italia), Albert Pacher, şi al Consiliului Judeţean Bihor, Cornel Popa, precum şi toţi cei implicaţi în organizarea expoziţiei. 

Expoziţia prezintă, în cadrul a trei secţiuni diferite, trei aspecte fundamentale ale jucăriei tradiţionale confecţionate din lemn, prezentă în Valea Ladină începând cu secolul al XIX-lea şi răspândită apoi pe o arie largă a Europei. Printre obiectele expuse vor fi şi două jucării mecanice care vor putea fi puse în mişcare de vizitatori. 

Organizatori: Scuola Ladina di Fassa, LICEUM del Design e delle Arti, Muzeul Ţării Crişurilor, Consulatul Onorific al României pentru Trentino-Alto Aldige (Italia), Centrul Cultural Italian Oradea

	Orele 19.00 – 1.00
	Eveniment: Noaptea muzeelor. În cadrul acestei manifestări de cuprindere europeană, Complexul „Muzeul Ţării Crişurilor” oferă vizitatorilor:

· Expoziţiile: -  Păpuşile „uitate” ale Trupei Arcadia;
                    - Jucării tradiţionale de lemn din Munţii Dolomiţi (Italia);
· Ateliere de creat păpuşi şi confecţionat jucării de lemn. Cu acest prilej cei care doresc să înveţe din tainele celor două meşteşuguri, vor fi coordonaţi în descifrarea misterelor meşteşugurilor respective de specialişti în domeniu, iar obiectele astfel create pot fi luate acasă;
· Spectacol de teatru cu păpuşi: O poveste cu cântec (Punguţa cu doi bani). Adaptare liberă după Ion Creangă, de Ecaterine Mihăiescu – Păun. 
„Este un spectacol muzical pentru copii de toate vârstele şi, bineînţeles, pentru părinţii lor” (I. Mateaş). Spectacolul va începe la ora 19.30 şi va avea loc în curtea Muzeului Ţării Crişurilor (Palatul baroc).
· Vizită în Sala de Onoare a Palatului baroc, posibilă datorită Episcopiei romano-catolice.
Loc de desfăşurare: Muzeul Ţării Crişurilor (B-dul Dacia nr. 1-3)
Organizatori: Scuola Ladina di Fassa – Liceum del Design e delle Arti / Scuola d'Ert „G. Soraperra” (Italia), Muzeul Ţării Crişurilor, Teatrul „Regina Maria” – Trupa Arcadia, Consiliul Judeţean Bihor, Provincia Autonomă Trentino - Alto Aldige, Centrul Cultural Italian Oradea, Consulatul Onorific al României în Provincia Trentino- Alto Aldige (Südtirol), Episcopia romano-catolică Oradea

	Orele 19.00 – 1.00
	Evenimente:

· Epoca lui Iosif Vulcan rememorată de tinerii de astăzi

Loc de desfăşurare: Muzeul Memorial „Iosif Vulcan” Oradea (str. I. Vulcan nr. 16)

· Epoca lui Ady Endre rememorată de tinerii de astăzi
Loc de desfăşurare: Muzeul Memorial „Ady Endre” Oradea (Parcul Traian)

· Epoca lui Aurel Lazăr rememorată de tinerii de astăzi;
· Spectacol de teatru: Buletinista după Alex Ghelman, în rolurile principale: Mirela Niţă şi Sebastian Lupa. Spectacolul va începe la ora 21.30

Loc de desfăşurare: Muzeul Memorial „Aurel Lazăr” Oradea şi Clubul Stage (str. Aurel Lazăr nr. 13)

Organizatori: Asociaţia „Artemotion” Oradea, Complexul „Muzeul Ţării Crişurilor”, Muzeele Memoriale „Aurel Lazăr”, „Iosif Vulcan” şi „Ady Endre”,  Liceul Teoretic „Aurel Lazăr” – Oradea, Şcoala Generală nr. 16, Oradea, Liceul Teoretic „Ady Endre”, Liceul Teologic Reformat „Lorántffy Zsuzsanna” Oradea, Şcoala cu clasele I-VIII „Szacsvay Imre” Oradea



La toate vernisajele de expoziţii, spectacolele de teatru şi la concertul lui Doru Stănculescu intrarea este liberă. Concertul simfonic şi ariile din opere sunt programate în cadrul concertului săptămânal al Filarmonicii de Stat din Oradea, biletele putându-se procura la casieria instituţiei amintite. 
